El Círculo Católico San Roque de Burjassot organitza una excursió a la Festa dels Amants de Terol
2025-07-24

Coincidint amb la celebració de les Noces d’Isabel Segura, dama de Terol a la qual es ret homenatge, al costat de Diego de Marcilla, coincidint amb la Festa dels Amants, el Círculo Católico San Roque de Burjassot ha organitzat una excursió a la ciutat perquè els veïns del municipi puguen conèixer tan romàntica, bella i alhora tràgica història d’amor del Segle XIII.

L’excursió, amb un preu de 35€, tindrà lloc dissabte que ve 21 de febrer i, des del Círculo, i fins a esgotar places, ja s’han obert les inscripcions per gaudir de la mateixa. El preu de l’excursió inclou el trasllat a la ciutat de Terol, la visita guiada al mausoleu dels Amants i al Conjunt Mudèjar de la població, el menjar en un conegut restaurant de la ciutat i el viatge de tornada a Burjassot.

La places són limitades amb la qual cosa, des del Círculo Católico, animen a tots els interessats a passar per la seua secretaria, de dilluns a divendres, excepte els dimarts, en horari de 17 a 21 hores per fer efectiva la inscripció.